Държавен вестник, бр. 66, 2009 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  66
б) наказателни дела от частен характер – по 
тъжби на частни тъжители (НПК); 
в) частни наказателни дела  –  по частни 
жалби по НПК, по жалбите срещу мярката 
за неотклонение „задържане под стража“, по 
молби за реабилитация, по предложения за 
принудителни медицински мерки по чл.  89 
НК, по искания за задължително настаняване 
и лечение по чл. 154, ал. 2 и 3 и по чл. 157 от 
Закона за здравето, по всички искания към съда 
в досъдебното производство, по производства­
та във връзка с изпълнение на наказанията, 
по делегация на български и чуждестранни 
съдилища по наказателни дела и по молби за 
определяне на общо наказание;
г) административно-наказателни дела – по 
жалби срещу наказателни постановления, по 
Указа за борба с дребното хулиганство, по 
Закона за опазване на обществения ред при 
провеждане на спортни мероприятия, по пред­
ложения по чл. 78а НК;
2. граждански дела:
а) по всички молби и жалби от гражданско­
правен характер, които се разглеждат в открито 
или закрито заседание и се издава решение;
б) частни граждански дела  –  по всички 
молби и жалби от гражданскоправен характер, 
включително касаещите случаи на съдебна 
администрация, по които съдът се произнася 
с определение или заповед, по делегация на 
българските и чуждестранни съдилища по 
граждански дела;
3. търговски дела – по всички молби и 
жалби в производствата по чл. 365 ГПК и по 
несъстоятелност;
4. фирмени дела – по искания за вписване на 
юридическите лица с нестопанска цел и други 
юридически лица, които не са търговци, и по 
искания за вписване на промени във вписаните 
обстоятелства;
5. административни дела:
а) по жалби по реда на Административно­
процесуалния кодекс и по други закони, пред­
виждащи съдебен контрол на административни 
актове от административен съд (окръжен съд);
б) частни административни дела – по всички 
искания и жалби по реда на АПК и други зако­
ни, по които съдът се произнася с определение 
или разпореждане;
6. нотариални дела в съдебните райони, в 
които съдията по вписванията изпълнява но­
тариални функции;
7. изпълнителни дела – по молбите за обра­
зуване на изпълнително производство;
8. въззивни дела – по жалбите и протестите 
пред въззивната инстанция срещу решенията 
и присъдите; въззивните дела са от същия ха­
рактер, какъвто е и характерът на делото, по 
което е издаден съдебният акт;
9. касационни дела – по касационни жалби 
пред окръжния и административен съд; каса­
ционните дела са от същия характер, какъвто 
е характерът на делото, по което е издаден 
съдебният акт.
(2) Когато специални закони, които уреждат 
класифицираната информация, съдържат изис­
квания по конкретни дела, тези дела по преценка 
на докладчика могат да бъдат образувани като 
секретни или да бъдат засекретени в хода на 
производството, като им се постави индекс „С“.
(3) По молби за тълкуване на решение, за 
издаване на дубликат от унищожен или изгу­
бен изпълнителен лист, при отсрочване или 
разсрочване изпълнението на решение, както 
и в случаите на обезсилване на решението за 
изплащането на уравненията на дяловете се 
образуват частни граждански дела само ако 
първоначалното дело е изгубено или унищожено.
(4) Молби по вече образувани дела не се 
образуват в отделни дела.
(5) Когато делото е върнато за ново раз­
глеждане от друг състав на същия съд, то се 
образува под нов номер. 
(6) При отмяна на определение за пре­
кратяване на делото производството по него 
продължава под същия номер.
(7) При повторно внасяне в съда на обви­
нителен акт, по който съдебното производство 
е било прекратено и върнато на прокуратурата 
по реда на чл. 249 НПК, делото се образува под 
нов номер и се разпределя на първоначалния 
съдия докладчик.
(8) При предявяване на иск за установяване 
на вземането по чл. 422 ГПК административ­
ният ръководител може да разпореди делото да 
бъде разпределено на съдията, издал заповедта 
за изпълнение срещу ответника, в случай че 
заповедното производство е било разгледано 
в същия съд.
Чл.  90. Служба „Съдебно деловодство“ 
вписва новообразуваните дела в азбучниците 
и в съответните описни книги най-късно на 
следващия ден след образуването.
Г л а в а  ч е т и р и н а д е с е т а
КЛАСИФИЦИРАНЕ НА ДЕЛАТА И МАРКИ­
РАНЕ С ГРИФ ЗА СИГУРНОСТ
Чл. 91. (1) Основание за класифициране на 
дело е включването към него на материали 
и/или документи, съдържащи класифицирана 
информация, маркирани с гриф за сигурност.
(2) Когато класифицирана информация 
се включва в делото с устните изявления на 
участниците в производството, нейното ниво на 
класификация се съобщава предварително от 
лицето, което ще възпроизведе информацията. 
Последващото протоколиране на изявленията, 
маркирането на протокола с гриф за сигурност 
и включването му към материалите по делото 
е основание за класифицирането на това дело.